ไทยสมุทรออกกรมธรรม์ใหม่คุ้มครอง 5 ปี
ไทยสมุทรฯ เดินหน้าเต็มสูบ กวาดเบี้ย 2 เดือนสุดท้าย ส่งกรมธรรม์สะสมทรัพย์ใหม่ 2 แบบ 5/2 และ 10/2 เน้นจ่ายสั้น คุ้มครองยาวเอาใจผู้ที่ต้องการออมเงินระยะสั้นพร้อมผลตอบแทนดี
3 พ.ย. 2553

ไทยสมุทรฯ เดินหน้าเต็มสูบ กวาดเบี้ย 2 เดือนสุดท้าย ส่งกรมธรรม์สะสมทรัพย์ใหม่ 2 แบบ 5/2 และ 10/2 เน้นจ่ายสั้น คุ้มครองยาวเอาใจผู้ที่ต้องการออมเงินระยะสั้นพร้อมผลตอบแทนดี
นางนุสรา (อัสสกุล) บัญญัติปิยพจน์ กรรมการผู้จัดการ บริษัท ไทยสมุทรประกันชีวิต เปิดเผยว่า ตลอดระยะเวลาที่ผ่านมาในปีนี้ ไทยสมุทรฯ ได้มีการนำเสนอกรมธรรม์ประเภทสะสมทรัพย์อย่างต่อเนื่อง โดยได้รับผลตอบรับจากลูกค้าที่สนใจเป็นอย่างดี โดยเฉพาะลูกค้ากลุ่มคนรุ่นใหม่ที่อยู่ในวัยทำงานได้หันมาให้ความสำคัญกับการออมเงินระยะสั้นมากขึ้น ดังนั้น ไทยสมุทรฯ จึงได้นำเสนอกรมธรรม์สะสมทรัพย์รูปแบบใหม่ 2 แบบ ได้แก่ กรมธรรม์ “ไทยสมุทร สะสมทรัพย์ 5/2” และ “ไทยสมุทร สะสมทรัพย์ 10/2” โดยเปิดขายให้แก่ผู้สนใจที่มีอายุระหว่าง 1 เดือน 1 วัน ถึง 75 ปี และ อายุระหว่าง 1 เดือน 1 วัน ถึง 70 ปีตามลำดับ ตั้งแต่วันนี้ถึงสิ้นเดือนธ.ค.นี้เท่านั้น
ด้านกรมธรรม์ “ไทยสมุทร สะสมทรัพย์ 5/2” มีจุดเด่นคือให้ความคุ้มครอง 5 ปี แต่ชำระเบี้ยเพียง 2 ปี โดยเพิ่มความคุ้มครองกรณีเสียชีวิตสูงสุด 210% และรับเงินคืนทุกปี รวมตลอดสัญญา 19% เมื่อครบสัญญาในสิ้นปีกรมธรรม์ที่ 5  ผู้เอาประกันจะได้รับเงินคืน 200% รวมรับเงินตลอดสัญญา 219% นอกจากนี้ ยังสามารถซื้อสัญญาเพิ่มเติมเพื่อรับความคุ้มครองอื่นๆ ได้ด้วย
ในส่วนของกรมธรรม์ “ไทยสมุทร สะสมทรัพย์ 10/2” ชำระเบี้ยเพียง 2 ปี แต่ให้ความคุ้มครองนานถึง 10 ปี โดยเพิ่มความคุ้มครองกรณีเสียชีวิตสูงสุด 210% และรับเงินคืนทุกปี รวมตลอดสัญญา 46 เปอร์เซนต์ โดยเมื่อครบสัญญาในสิ้นปีกรมธรรม์ที่ 10 ผู้เอาประกันจะได้รับเงินคืนอีก 200% รวมรับเงินตลอดสัญญา 246%  นอกจากนี้ ยังสามารถนำไปลดหย่อนภาษีได้ในช่วง 2 ปีแรก และยังสามารถซื้อสัญญาเพิ่มเติมเพื่อรับความคุ้มครองอื่นๆ ไ